เงินบาทเปิด31.17/19 บาท
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 31.17/19 ขยับแข็งค่าตามภูมิภาค
30 ก.ย. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 31.17/19 ขยับแข็งค่าตามภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.17/19 บาท/ดอลลาร์ ปรับตัวแข็งค่าเล็กน้อยจากช่วงปิดตลาดเย็นวานนี้ 31.18/20 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค และเมื่อเวลา 08.38 น.เงินบาทขยับแข็งค่ามาอยู่ที่ระดับ 31.16/18 บาท/ดอลลาร์
"(เงินบาท)ปรับตัวแข็งค่าจากเย็นวานนี้ แต่ยังคง movement อยู่ในช่วงบวกลบ 2-3 สตางค์" นักบริหารเงิน กล่าว
กระแสข่าวเกี่ยวกับแนวทางการแก้ปัญหาหนี้เสียของยูโรโซนช่วยให้นักลงทุนเกิดความผ่อนคลายมากขึ้น แต่ตราบใดที่ยังไม่มีมาตรการออกมาชัดเจนก็ยังทำให้นักลงทุนมีความกังวลกันอยู่เช่นเดิม
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 76.57/62 เยน/ดอลลาร์ ปรับตัวแข็งค่าจากระดับ 76.62/65 เยน/ดอลลาร์ ส่วนเงินยูโรอยู่ที่ระดับ 1.3567/3569 ดอลลาร์/ยูโ ปรับตัวอ่อนค่าจากระดับ 1.3655/3656 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 31.00-31.30 บาท/ดอลลาร์